શરીરના બાકીના ભાગની જેમ ફિંગર-ટૅટૂ એટલું ઍડ્વાઇઝેબલ નથી. એનું કારણ જણાવતાં નિખિલ ભાનુશાલી કહે છે, ‘આપણી ફિંગરની સ્કિન આપણી બાકીની સ્કિન કરતાં જાડી હોય છે એટલે એના પર ટૅટૂ કરીએ તો અમુક સમય પછી એ ટૅટૂ અડધું ઊડી જાય છે. એના લીધે તમને અમુક સમય પછી ડિઝાઇન અડધી દેખાય છે. આ ડિઝાઇન અડધી ન દેખાય એટલે એને ત્રણથી ચાર વાર ટચઅપ કરાવવું પડે છે. એવું પણ છે કે ઘણા લોકોની આંગળીમાં ટૅટૂ રહે પણ છે, પણ મોટા ભાગે ટૅટૂ ફેડ થઈ જવાના ચાન્સિસ વધારે છે. એટલે અમે જે પણ અમારી પાસે ફિંગર-ટૅટૂ કરવા આવે તેમને એક વાર આ વાત સમજાવીએ છીએ. પછી પણ જો તેને કરાવવું હોય તો અમે કરીને આપીએ છીએ.’